Eurovision Song Contest’s Greatest Hits

Eurovision Song Contest's Greatest Hits (også kjent som Eurovision's Greatest Hits) var en tv-sendt underholdningskonsert i anledning 60-årsjubileet til Eurovision Song Contest. Konserten fant sted 31. mars 2015 i Eventim Apollo i Hammersmith i London og var produsert av BBC på oppdrag fra Den europeiske kringkastingsunion (EBU). I motsetning til jubileumssendingen ti år tidligere, ble ikke dette programmet overført direkte av noen kringkastere, men ble i stedet vist i opptak de to påfølgende månedene. Vertskringkasteren BBC viste programmet 3. april 2015, mens norske NRK sendte konserten 4. april. Flere deltakerland overførte ikke sendingen, blant andre Nederland. 

Programledere for konserten var Graham Norton og Petra Mede, mens Guy Freeman var ansvarlig produsent og Geoff Posner regiansvarlig. De to sistnevnte hadde samme roller da BBC arrangerte Eurovision Song Contest 1998 i Birmingham. Simon Proctor var sjefsprodusent, mens David Arch var musikalsk leder for konserten.

Sendingen var lagt opp som en konsert, der femten artister fra tretten land fremførte sine tidligere Eurovision-bidrag. Underveis i sendingen ble det vist videokavalkader fra konkurransens historie, og Riverdance opptrådte med en reprise av sitt bejublede pausenummer fra finalen i 1994.

Bakgrunn 

I 2015 skulle den 60. utgaven av Eurovision Song Contest arrangeres i Wien i Østerrike. Både i forbindelse med 25-årsjubileet og 50-årsjubileet hadde EBU arrangert egne jubileumsprogrammer, og EBU ønsket å gjøre det samme i forbindelse med 60-årsjubileet. 22. oktober 2014 kunngjorde kringkastingsunionen at den hadde valgt BBC til å produsere et spesialprogram for å feire konkurransens 60 år. 3. februar 2015 bekreftet BBC at konserten skulle finne sted i Eventim Apollo i Hammersmith i London. Sist gang den britiske hovedstaden stod vert for et Eurovision-arrangement var Eurovision Dance Contest 2007.
Guy Freeman ble utnevnt til ansvarlig produsent, mens Simon Proctor var regiansvarlig. Manuset ble skrevet av svenske Edward af Sillén, Daniel Réhn og Christine Rose, mens Geoff Posner var regiansvarlig. Konserten skulle arrangeres 31. mars 2015, og billetter ble lagt ut for salg 6. februar 2015.

3. februar 2015 kunngjorde BBC og EBU at Graham Norton og Petra Mede skulle lede programmet sammen. Norton er en kjent programleder i Storbritannia og BBCs Eurovision-kommentator, mens Petra Mede er en svensk skuespiller som tidligere hadde vært programleder for Eurovision Song Contest 2013 i Malmö. Året etter skulle hun også lede Eurovision Song Contest 2016 i Stockholm, sammen med sangeren Måns Zelmerlöw.

Sendingen 
Konserten ble spilt inn direkte 31. mars 2015 i Eventim Apollo i London, men ble ikke overført direkte av noen kringkastere. I stedet valgte de ulike kringkasterne når de ville overføre programmet. BBC og irske RTÉ var først ut 3. april, mens Norden og Belgia sendte det 4. april.

Femten artister fra tretten land deltok i konserten, og den aller første vinneren – Lys Assia fra 1956 – var æresgjest. Underveis i konserten ble det vist videokavalkader fra konkurransens historie. Det ble også vist klipp fra tidligere deltakerlåter, og disse var:
 Teach-In – «Ding-a-dong»: , 1975
 Olivia Newton-John – «Long Live Love»: , 1974
 Céline Dion – «Ne partez pas sans moi»: , 1988
 Jedward – «Lipstick»: , 2011
 ABBA – «Waterloo»: , 1974
 Serebro – «Song#1»: , 2007
 Izhar Cohen og Alphabeta – «A-ba-ni-bi»: , 1978
 Kathy Kirby – «I Belong»: , 1965
 Bucks Fizz – «Making Your Mind Up»: , 1981
 Sonia – «Better the Devil You Know»: , 1993
 Imaani – «Where Are You?»:, 1998
 Lynsey de Paul og Mike Moran – «Rock Bottom»: , 1977
 Michael Ball – «One Step Out of Time»: , 1992
 Cliff Richard – «Congratulations»: , 1968
 Sandie Shaw – «Puppet on a String»: , 1967
 Dana – «All Kinds of Everything»: , 1970

Det britiske bidraget til Eurovision Song Contest 2015 – duoen Electro Velvet med «Still in Love with You» opptrådte også under konserten. Denne opptredenen ble imidlertid ikke vist på tv, men var en eksklusiv opptreden for publikum i Eventim Apollo.

Pausenummer 

22. mars 2015 kunngjorde BBC at Riverdance skulle opptre som pausenummer. Det teateraktige showet består av tradisjonell irsk musikk og dans, og ble fremført av de irske dansemesterne Jean Butler og Michael Flatley. Nummeret var komponert av Bill Whelan, som hadde skrevet det som pausenummer under Eurovision Song Contest 1994.

Opptredener 
Femten tidligere Eurovision-bidrag opptrådte under konserten. Opprinnelig skulle det ha vært fjorten bidrag, men 5. mars 2015 kunngjorde BBC at også norske Bobbysocks skulle opptre med «La de swinge» som vant konkurransen i 1985. Før hver opptreden ble det vist en video med bilder fra det konkurransen det aktuelle året, og videoen ble avsluttet med glimt fra den originale opptredenen, før samme artist opptrådte på nytt i Eventim Apollon. De femten bidragene konkurrerte ikke med hverandre, siden Eurovision Song Contest's Greatest Hits kun var en jubileumskonsert og ikke en konkurranse. De femten bidragene var:

 Merknader
 1. Bidrag fremført som en medley.
 2. Vinnerlåten fra Eurovision Song Contest 1968, opprinnelig fremført av Massiel.
 3. Ett av de fire vinnerbidragene fra Eurovision Song Contest 1969, opprinnelig fremført av Salomé.
 4. Opprinnelig fremført av gruppen Mocedades, og endte på andreplass i Eurovision Song Contest 1973.
 5. Johnny Logan skrev sangen «Why Me?», som ble fremført av Linda Martin og vant Eurovision Song Contest 1992.

Avslutningsnummer 
En medley med noen av Eurovision Song Contests største slagere ble fremført på engelsk av alle de deltakende artistene på slutten av sendingen. Anne-Marie David sang Israels vinnerbidrag fra Eurovision Song Contest 1979, «Hallelujah». Den svenske trioen Herreys sang «Nel blu dipinto di blu», som Italias Domenico Modugno sang til tredjeplass i 1958. Norske Bobbysocks fremførte Bucks Fizzs «Making Your Mind Up», som vant konkurransen for Storbritannia i 1981. Avslutningsnummeret ble avsluttet med at Conchita Wurst og Dana International hentet resten av deltakerne til scenen for å synge ABBAs vinnerlåt fra Eurovision Song Contest 1974, «Waterloo».

Tv-overføringer 
Jubileumskonserten ble tatt opp og ikke sendt direkte, og det var opp til EBUs medlemmer om de ville overføre konserten eller ikke. Enkelte kringkastere som svenske SVT og østerrikske ORF hadde også ekstra intervjuer og reportasjer som oppladning til showet.

Kommentatorer 
Følgende land overførte jubileumskonserten. Landene er rangert etter sendedato.

Se også 

 Songs of Europe (1981)
 Congratulations: 50 Years of the Eurovision Song Contest (2005)
 Eurovision: Europe Shine a Light (2020)

Referanser

Eksterne lenker 

 60 Years of Eurovision
 

Eurovision Song Contest
Eurovision Song Contest 2015
Britiske underholdningsprogrammer på TV
Underholdningsprogrammer på TV